SRD Mura Mursko Središće održala kamp „Malu školu ribolova i ekologije“
Športsko ribolovno društvo (SRD) Mura iz Murskog Središća uspješno je organiziralo kamp pod nazivom „Mala škola ribolova i ekologije“, namijenjen djeci i mladima s ciljem promicanja ribolova i razvoja ekološke svijesti.
Tijekom kampa održano je edukativno predavanje o ponašanju na vodi te brizi o prirodi, koje je vodio ribočuvar Dominik Kniplič. Sudionici su tom prilikom upoznati s pravilima sigurnog boravka uz vodu te važnosti očuvanja okoliša i prirodnih resursa.
Uz to, održana je i prezentacija feeder tehnike ribolova koju su vodili Denis Bogdan i Boris Pintar, gdje su polaznici imali priliku naučiti osnove ove tehnike i primijeniti ih u praksi.
Posebno je održana i prezentacija šaranskog ribolova koju je vodio Robert Kovačić, pri čemu je naglasak stavljen na pravilno rukovanje ribom, korištenje pribora te različite tehnike ribolova, s ciljem očuvanja ribljeg fonda i odgovornog ponašanja prema prirodi.
Na kraju kampa održano je natjecanje na kojem su najuspješniji sudionici nagrađeni peharima i prigodnim nagradama. Prvo mjesto osvojio je Noa Bogdan s ulovom od 52,40 kg ribe, drugo mjesto Erik Novak s 48,60 kg, dok su treće mjesto podijelili Martin i Ivan Novak s ukupno 27 kg ulova.
Kamp je uključivao boravak u prirodi, zajedničko druženje i rad na vodi, čime su sudionici stekli nova znanja i vrijedna iskustva te dodatno razvili svijest o važnosti očuvanja rijeke Mure i njezine okolice.
Iz SRD Mura zahvaljuju Turističkoj zajednici Mura i Gorice, Gradu Mursko Središće, Općini Selnica te kompletnoj ekipi koja je pomogla u organizaciji ovog uspješnog kampa.

